hu en hu hu hu hu hu hu hu hu hu hu pl hu hu hu te hu hu hu en hu id hu hu hu hu hu hu hu hu hu hu pl hu hu hu te hu hu hu en hu en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu de hu hu hu hu hu hu hu en hu hu en en en en hu hu hu hu hu hu hu hu hu hu hu hu en hu hu hu hu es hu hu hu en hu en es hu
Helmut Zöpfl: A kis herceg a Pedagógusnál - Demokratikus Nevelés
– Jó napot! – mondta a kis herceg.
– Egész mondatokban beszélj! – javította ki a Pedagógus. – Úgy mondják: Jó napot kívánok neked! Mondd lassan utánam!
– Jó napot kívánok neked! – mondta illedelmesen a kis herceg.
– Jól van! – nyugtázta a Pedagógus, majd elővett a zsebéből egy könyvecskét.
– Hát ez meg mi? – kérdezte a kis herceg.
– Beírok neked egy jó jegyet a jó magaviseletedért. – válaszolta a Pedagógus – Akarsz az iskolámba járni? – kérdezte aztán.
– Mit kell ott csinálnom? – kíváncsiskodott a kis herceg.
– Először is egy alkalmassági tesztet kell kitöltened.
– Alkalmassági tesztet? Mi az?
– Fel kell mérjem, milyenek a tanulási képességeid.
– Tanulási képességeim? Mihez? – kérdezett tovább a kis herceg.
– Ez nem olyan fontos. – mondta a Pedagógus – A lényeg, hogy könnyedén lehet őket vizsgálni.
– Jó. – egyezett bele a kis herceg – Akkor kezd el azt a vizsgálatot!
A Pedagógus átadott egy munkalapot a kis hercegnek.
– Olvasd el magadban a szöveget, aztán jelöld meg a helyes választ! – adta ki az utasítást.
– De hát – vetette közbe a kis herceg -, én egyáltalán nem tudok olvasni!
A Pedagógus ezen felháborodott.
– Iskolába akarsz járni – kérdezte -, és még nem tudsz olvasni? Hát milyen iskolaelőkészítő foglalkozáson vettél te részt?
– Előkészítő foglalkozás? Mi az? – tudakolta a kis herceg.
– Iskolaelőkészítő foglalkozás, ez annyit tesz – ahogy mi, pedagógusok ezt megállapítottuk -, hogy a gyerekeket feltétlenül szükséges még az iskolát megelőző időszakban megtanítani olvasni, írni, számolni, hogy ezzel aztán az iskolában már ne kelljen vesződni.
– És akkor mit tanul az ember az iskolában? – kérdezte a kis herceg.
– Az iskola az azt megelőző tanulási időszak fejlesztéseire épül, és tudományos dolgokkal foglakozik, amik aztán a következő iskolára készítenek fel. Így az ember egy csomó időt spórolhat. Nos, te mit csináltál eddig az iskolát előkészítő időszakban? – kérdezte a kis hercegtől.
– Játszani, az időpocsékolás. – mondta a Pedagógus. – Legalább fejlesztő játékokat játszottál?
– Ezt nem tudom. – mondta a kis herceg. – Például rajzoltam is. Akarod látni? – kérdezte, majd megmutatta rajzát a kígyóról, ami felfalt egy elefántot.
– Hm, na jó! – morfondírozott a Pedagógus. – Ez egy körülhatárolt, nulla elemű halmaz.
– Nulla elemű micsoda? – csodálkozott a kis herceg.
– Még soha nem hallottál  a halmazelméletről? Így soha az életben nem fogsz Numerus Clausus-t szerezni!
A kis herceg kérdőn nézett rá.
– Na jó! – folytatta a Pedagógus. – Elmagyarázom neked. Az iskolaelőkészítő az általános iskolára készít fel, az általános iskola a további tanulmányokra, ezek pedig az egyetemre. Az egyetemen aztán egy foglakozásra kapsz felkészítést. Megértetted?
– És a foglakozás mire készít fel? – kérdezte a kis herceg.
– A nyugdíjra, természetesen.
– És a nyugdíj? – kérdezett tovább a kis herceg.
– Te aztán tényleg elképesztő vagy! – háborgott a Pedagógus. – Ha valaki életében jól teljesített és elért valamit, akkor nyugdíjas éveiben nyugodtan hátradőlhet abban a biztos tudatban, hogy az emberek  a sírja körül állva azt fogják mondani: ”lám, neki milyen kiteljesedett élete volt”.
– Furcsa! – mondta  a kis herceg – Nekem az benyomásom, hogy ha valaki mindig csak készül valamire, akkor soha nem lesz ideje arra, hogy éljen.
– Ezt te nem érted! – vágta rá gorombán a Pedagógus. – Mondd meg inkább, milyen teljesítményt értél  el eddig? Legalább biológiai ismereteket hoztál magaddal? Milyen növényeket és állatokat ismersz?
– Van egy rózsa a bolygómon! – mondta a kis herceg.
– Sokféle rózsafajta létezik. – mondta a Pedagógus. – Itt van egy feladatlap a rózsákról. Mivel nem tudsz olvasni, felolvasom neked.
Karikázd be a megfelelő választ!
Milyen kémiai folyamatok játszódnak le a rózsa táplálékfelvételénél? Ismét több választási lehetőséged van.
Alkoss legalább öt összetett szót, amiben szerepel a „rózsa”! Pl.: rózsaolaj, rózsaillat..
– Az én rózsámnak nagyon jó illata van! – szakította félbe a kis herceg.
– A „jó illat” a kognitív percepció és megértés területén belül nem előre tervezhető, nehezen ellenőrizhető, ezért nem tartozik a tanítási célok közé. – intette le a Pedagógus.
– Szeretem a rózsámat – mondta a kis herceg -, és mindig azon töröm a fejem, hogy hogyan óvhatnám meg a bolygómon élő báránytól.
– Növényvédő-szerekről majd a kémia tantárgy keretében beszélgetünk. Meg fogod látni, milyen érdekes is az.
– És én minden egyes nap örülök a rózsámnak! – vetette közbe a kis herceg.
– Öröm, ez egy affektív tanítási cél. Nem olyan fontos, de tőlem aztán, a tanítási óra végeztével  érezhetsz örömet a rózsád felett. Majd találok egy módot, hogyan ellenőrizhetem, hogy az örömed a tanítási cél szempontjából specifikus volt-e.
– De én nem csak akkor akarok örülni, amikor az a te terved szerint helyénvaló. – mondta a kis herceg.
– Állandó örömre sajnos nincs időnk, különben nem érjük el a kitűzött tanítási céljainkat. – mondta a Pedagógus. – És ha nem érjük el ezeket, akkor nem leszel elég felkészült az életre. Nem az iskolának, hanem az életnek tanulunk!
– Igazad van! – mondta a kis herceg. – Éppen ezért azt gondolom, a te iskolád nem nekem való. – És ismét útra készülődött.
– Állj meg!Állj meg! – kiabált utána a Pedagógus. – Még egyáltalán nem hallottad, hogy a didaktikus analízisem hogyan folytatódik, és milyen tanítási egységeket ütemeztem be: számolás a rózsafűzér gyöngyszemeivel hittanórán, a „Két szál pünkösdi rózsa” c. népdal éneklése, mikroszkópos vizsgálatok rózsaszirmokkal, Rózsa Sándor személye köré épülő…
De mindezt a kis herceg már nem hallotta. Gyorsan továbbállt, mielőtt rózsás jókedve végképp elillanna.
Fordította: Járainé Felvidéki Szilvia
J. T. Gatto: Egy tanulságos történet
John Holt: Három félrevezető metafora
Fóti Péter: Miért nem tehetnek fel kérdéseket a gyerekek az iskolában?
David Gribble: A legyek ura: Egy totális félreértelmezés
Fóti Péter: Kengyel, Matula, Tutajos és a szex
(Visited 6 times, 1 visits today)
A demokratikus nevelés elkötelezett szószólója
Egyesületi Közgyűlés 2022 október 8-án szombaton 10.00-kor
személyes és online Helyszín: Budapest 1022 Herman Ottó út 27/a. I.em. 4. Szeretettel meghívunk minden egyesületi tagot és szimpatizánst! A közgyűlés nyilvános, bárki jöhet, és bárki tehet javaslatot napirendre. Napirendi javaslatok eddig: Napirend: Közgyűlés tisztségviselőinek megválasztása (levezető, jkv-vezető, hitelesítők, stb.) Napirend összeállítása
Előszó – Jerry Mintz: Szabadság és demokrácia az oktatásban c. könyvéhez
Előszó Jerry Mintzcel először 2005-ben találkoztam a demokratikus iskolák[1] berlini világtalálkozóján, az IDEC-en.[2] Ettől az időtől fogva álltam kapcsolatban vele mint hírlevelének és az általa kiadott „Education Revolution” („Oktatási forradalom”) c. lapnak az olvasója. Személyesen újra 2011-ben találkoztunk az angliai
(részletek az iskola bemutakozó füzetéből) fordította: Felvidéki Szilvia Az 1997 óta államilag engedélyezett  Kapriole egyike a Németországban működő kb. 1oo demokratikus iskolának. Mintegy 15o diákjával az egyik legnagyobbnak számít a Szabad Alternatív Iskolák Szövetségének (BFAS) egymással összefogásban álló intézményei közül.
Csatlakozz a Demokratikus-Iskola csoporthoz!
A lista nekem olyan, mint egy igazi iskola modellje: a részvétel önkéntes, senkinek nem kell még a nevét se megmondania! Nincs feleltetés, nincsenek dolgozatok. Vannak viszont időről időre személyes találkozók, ahol sokat beszélgetünk, vagy meglátogatunk egy-egy érdekes iskolát. Főként a lista tagjaiból alakult az egyesület, amely a demokratikus iskola elveinek és gyakorlatának terjesztését tűzi ki céljául!
Demokratikus nevelés küldetése egy mondatban.
2022 © Minden jog fenntartva! | Adatvédelmi tájékoztató | ÁSZF | Süti szabályzat